**Kort referat fra KTC netværksmøde den 9. februar 2022**

1. Velkommen til Stevns

Jesper Boesen gav en præsentation af Stevns Kommune samt af deres ejendomscenter.

1. Databaseret energiledelse og finansiering af energiprojekter – hvad gør Lejre og hvad vil Stevns – drøftelse og erfaringsudveksling

Dorte og Lisbeth fra Lejre Kommune holdt et oplæg om den måde, de arbejder med databaseret energiledelse på. Oplægget sendes ud til deltagerne af Dorte og Lisbeth.

I den forbindelse fortalte de om brugen af MinEnergi (Energidata), og hvis det ønskes, kan man få en gæsteadgang hertil, så man kan se, hvad systemet kan.

Derudover blev der på tværs af deltagerne drøftet forskellige muligheder for optimering af brugen af energi i lokaler ved eks. at kigge nærmere på, hvornår lokaler hhv. bruges/ikke bruges.

Og der blev drøftet forskellige fælles udfordringer i forbindelse med at levere tilstrækkelig energi blandt andet i forbindelse med etablering og drift af ladestationer til el-biler.

Det blev ligeledes nævnt, at vi som kommuner særligt kan bidrage til klimadagsordenen, når vi bygger nyt. Henrik Olsen vil gerne dele erfaringerne i forbindelse med deres byggerier i Musicon. Henrik sender en mail rundt herom med invitation.

1. Drøfte vedhæftede mail om datastandarder for energiforsyninger

Der var enighed om, at der tages kontakt til Isak Klindt fra KL med henblik på at invitere ham til næstkommende netværksmøde, hvor han kan udfolde opgaven med at formidle inputs til datastandarder for energiforsyninger. Dette gøres i et samarbejde mellem Kim Nielsen, Rikke Langholz og John Øllegaard (næstkommende vært).

1. Præsentation af Hallen vi holder mødet i. Fortælling om processen.

Jesper Boesen fortalte kort om processen vedr. byggeriet af Stevnshallen.

1. Netværkssiden som fremtidig primær kommunikationskanal

Der var enighed om, at netværkssiden anvendes som fremtidig kommunikationskanal.   
Her kan deltagerne eksempelvis melde ind med inputs til kommende netværksmøder.

1. Eventuelt

Der var et ønske i gruppen om, at der samles et kommunalt Dalux brugernetværk (undergruppe til KTC-netværket), så vi bedre kan erfaringsudveksle på tværs og stå sammen i kommunikationen ind mod Dalux. Kim Nielsen og Rikke Langholz kommer med et forslag til en sådan organisering til næstkommende møde.